Ir-Regolament tal-Kunsill (KE) Nru 301/2002
tal-21 ta’ Jannar 2002
dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja kif previsti fil-Ftehim bejn il-Komunità Ekonomika Ewropea u r-Repubblika tal-Kap Verde dwar is-sajd ’il barra mill-kosta ta’ Kap Verde għall-perjodu ta’ bejn l-1 ta’ Lulju 2001 u t-30 ta’ Ġunju 2004
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi il-Komunitajiet Ewropej, u partikolarment l-Artikolu 37 flimkien ma’ l-Artikolu 300(2) u l-ewwel supparagrafu ta’ l-Artikolu 300(3) tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi:
(1) Skond il-Ftehim bejn il-Komunità Ekonomika Ewropea u r-Repubblika ta’ Kap Verde dwar is-sajd ’il barra mill-kosta ta’ Kap Verde [3], iż-żewġ Partijiet mexxew negozjati sabiex jistabbilixxu l-emendi jew żidiet li għandhom isiru fil-Ftehim.
(2) Minħabba dawn in-negozjati, ġie inizjat Protokoll ġdid fis-7 ta’ Ġunju 2001 li jistabbilixxi l-opportunitajiet tas-sajd u l-kontribuzzjoni finanzjarja kif previsti fil-Ftehim għall-perjodu ta’ bejn l-1 ta’ Lulju 2001 u t-30 ta’ Ġunju 2004.
(3) Huwa fl-interess tal-Komunità li japprova dan il-Protokoll.
(4) Il-metodu ta’ l-allokazzjoni ta’ l-opportunitajiet tas-sajd bejn l-Istati Membri għandu jiġi definit,
ADOTTA DAN IR-REGOLAMENT:
Artikolu 1
Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja kif previsti fil-Ftehim bejn il-Komunità Ekonomika Ewropea u r-Repubblika tal-Kap Verde dwar is-sajd ’il barra mill-kosta ta’ Kap Verde għall-perjodu ta’ bejn l-1 ta’ Lulju 2001 u t-30 ta’ Ġunju 2004 hu hawnhekk approvat f’isem il-Komunità.
It-test ta’ dan il-Protokoll hu mehmuż ma’ dan ir-Regolament [4].
Artikolu 2
L-opportunitajiet tas-sajd kif iprovduti fil-Protokoll għandhom jiġu assenjati bejn l-Istati Membri kif ġej:
- tartarun għas-sajd tat-tonn: | Franza: | 19-il bastiment |
Spanja: | 8-il bastiment |
- bastimenti tat-tip bil-pali u l-lenza tas-sajd għat-tonn: | Franza: | 6 bastimenti |
Spanja: | 10 bastimenti |
Il-Portugall: | 2 bastimenti |
- bastiment bil-lixka tat-troll: | Spanja: | 52-il bastiment |
Il-Portugall: | 10 bastimenti |
- dgħajjes tat-tkarkir tal-qiegħ: | Il-Portugall: | 630 GRT fuq bażi ta’ xahar, meħud fuq medja ta’sena, b’xejn aktar minn 4 bastimenti jistagħdu f’daqqa |
F’każ li l-applikazzjonijiet tal-liċenzji minn dawn l-Istati Membri ma jkoprux l-opportunitajiet tas-sajd kollha kif previsti mill-Protokoll, il-Kummissjoni tista’ tikkunsidra applikazzjonijiet għal-liċenzji minn kwalunkwe Stat Membru ieħor.
Artikolu 3
I-President tal-Kunsill huwa hawnhekk awtorizzat li jinnomina l-persuna li jkollha d-dritt li tiffirma dan il-Protokoll bil-għan li torbot il-Komunità.
Artikolu 4
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-21 ta’ Jannar 2002.